ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ФИНАНСИТЕ

Г-н Владислав Горанов

**В Ъ П Р О С**

от Мартин Димитров и Петър Славов

 народни представители от ПГ на Реформаторския блок

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасяме въпрос

ОТНОСНО: **Броят, общата сума и критериите за оспорване на извършените прихващания с активи на КТБ към 31.12.2015 г., увреждащи интересите на вложителите и кредиторите.**

**Уважаеми господин Министър**,

 На 25.09.15 г. в пленарната зала на Народното събрание в отговор на наш въпрос заявихте, че „анализът на прихващанията, които подлежат на отмяна, продължава и в момента, като в рамките на следващия месец се предвижда подаването на поне още пет иска за атакуване на прихващания на стойност над 70 млн. лева”. За Парламента и за българските граждани е от особено значение да бъдем информирани за общия размер на оспорените прихващания с активи на КТБ към 31.12.2015 г. Също така е важно да отговорите какви са критериите, според които се преценява кои прихващания да бъдат оспорени и кои да не се оспорват. Този въпрос е пряко свързан със защитата на обществения интерес и връщането на сериозни суми в масата на несъстоятелността. Предприемането на адекватни действия от назначените от ФГВБ синдици, в това число завеждане на отменителни искове и предприемане на обезпечителни мерки върху активите е от ключово значение за да се гарантира, че активите на КТБ няма да бъдат разграбени или разпродадени на безценица и държавата и вложителите и кредиторите на КТБ ще могат да получат обратно максимална част от средствата си.

 В тази връзка,

**Уважаеми г-н Министър**, въпросът ни към Вас е:

 **Към 31.12.2015 г какъв е общият брой и размер на оспорените прихващания от синдиците на КТБ, а също и на каква стойност са наложените обезпечителни мерки върху активи на КТБ и обезпечения по отпуснати от КТБ кредити?**

София, 07. 01. 2016 г. **Мартин Димитров:** Народен представител от ПГ на РБ

**Петър Славов:**

Народен представител от ПГ на РБ